17. ΝΟΜΟΘ. ΔΙΑΤΑΓΜΑ υπ' αριθ.104 της 8/8 Οκτ.1974(ΦΕΚ Α΄298) Περί τροποποιήσεως και συμπληρώσεως διατάξεων του Ν.Δ.76/1974"περί επαναφοράς απολυθέντων ή εξαναγκασθέντων εις παραίτησιν υπαλλήλων, αποκαταστάσεως υποβιβασθέντων και ρυθμίσεως συναφών θεμάτων". Άρθρ.1.-Η υπό του άρθρ.4 παρ.1 του Ν.Δ.76/ 1974 "περί επαναφοράς απολυθέντων ή εξαναγκασθέντων εις παραίτησιν υπαλλήλων, αποκαταστάσεως υποβιβασθέντων και ρυθμίσεως συναφών θεμάτων" προβλεπομένη παρ' εκάστω Υπουργείω Επιτροπή, τυγχάνει αρμοδία και διά το προσωπικόν των Νομικών Προσώπων Δημοσίου Δικαίου, Οργανισμών ή Υπηρεσιών κλπ. ως ταύτα ορίζονται εν άρθρ.11 παρ.1 του αυτού Ν.Δ/τος, των εποπτευομένων υπό του αυτού Υπουργείου. Εις περίπτωσιν συγκροτήσεως πλειόνων Επιτροπών, δι' αποφάσεως του αρμοδίου Υπουργού, ορίζεται και η κατανομή της κρίσεως των υπαλλήλων των ως άνω Νομικών Προσώπων Δημοσίου Δικαίου κλπ. μεταξύ των Επιτροπών τούτων. Της Επιτροπής μετέχει ως εισηγητής, ο Διευθυντής Διοικητικού του οικείου Υπουργείου ή του οικείου νομικού προσώπου, άνευ ψήφου. Άρθρ.2.-Εις τον Πρόεδρον, τα μέλη, τον Εισηγητήν και τον Γραμματέα των κατά το προηγούμενον άρθρον Επιτροπών καταβάλλεται αποζημίωσις οριζομένη διά κοινής αποφάσεως των Υπουργών παρά τω Πρωθυπουργώ και Οικονομικών, μη ισχυούσης εν προκειμένω της διατάξεως του άρθρ.7 παρ.2 του Ν.Δ.4352/1964 "περί διατάξεων αφορωσών τους δημοσίους υπαλλήλους κλπ.". Άρθρ.3.-Η διάταξις του άρθρ.11 παρ.4 του Ν.Δ.76/1974 "περί επαναφοράς απολυθέντων ή εξαναγκασθέντων εις παραίτησιν υπαλλήλων, κλπ." καταργείται. Άρθρ.4.-Η ισχύς του παρόντος άρχεται από της δημοσιεύσεως αυτού διά της Εφημερίδος της Κυβερνήσεως. 2.Η.α.17 Εκκαθαρίσεις Δημοσίων Υπαλλήλων 